open-index/open-wikipedia-markdown huggingface dataset:
Castlevania

***Castlevania***  ye una serie de videochuegos de terror gotica d'acción y aventura sobre cazadors de vampiros creyada y desarrollada por Konami. S'ha lanzau en cuantas plataformas, dende os primers sistemas dica as videoconsolas modernas, asinas como en dispositivos de man como telefonos mobils. A franquicia tamién s'ha expandiu a atros meyos, incluius os cómics, una serie animada de televisión y cuantos videochuegos derivaus.

## Lista de videochuegos de Castlevania
Richard Garriott

**Richard Allen Garriott** (tamién conoixiu como *Lord British*), naixito de Cambridge (Reino Uniu) lo 4 de chulio de 1961, ye ye un disenyador de videochuegos famoso por a suya serie Ultima.

O 12 d'octubre de 2008, Richard Garriott desapegó a bordo d'un Soyuz TMA-13 enta la Estación Espacial Internacional como un turista espacial apoquinando 35 millons de dólars​ y tornando dimpués de 12 días.

## Videochuegos

## Referencias
Donkey Kong

***Donkey Kong*** ye un videochuego creyau por Nintendo en 1981. Ye un primitivo chuego d'o chenero plataformas que se centra en controlar o personache sobre una serie de plataformas mientres priva obstaclos u estorbos.  O chuego consiste que Mario ha de rescatar una dama a qui un enorme mono, clamau *Donkey Kong*, tien apercaziada. Istos dos personaches se convirtioron en dos d'os personaches de Nintendo mas famosos.
Facebook

**Facebook** ye un servicio estausunidense de rez socials con seu en Menlo Park, California (Estaus Unius), y un servicio emblematico d'a companyía homonima Facebook, Inc.

## Historia
Estió fundau por Mark Zuckerberg en 2004, de conchunta con os suyos companyers estudiants de l'Universidat de Harvard y os suyos companyers de cambra Eduardo Saverin, Andrew McCollum, Dustin Moskovitz y Chris Hughes.

En febrero de 2012 salió a bolsa aconseguindo una valoración de 104 mil millons de dolars, a mas alta pa una empresa que empecipia a acotizar.

O 9 d'abril de 2012 Facebook adquirió Instagram por 1000 millons de dolars,​ y en febrero de 2014 mercó o servicio de mensachería mobil WhatsApp por 16.000 millons de dolars.

En marzo de 2018 Facebook teneba mas de 2200 millons d'usuarios activos mensuals.

## Criticas
Facebook ha estau sucheto a una amplia cobertura mediatica y de muitas contraversias. Istos a ormino embrecan privacidat de l'usuario (como que con l'escandalera de datos de Cambridge Analytica), manipulación politica (como que con as eleccions estausunidenses de 2016), efectos psicolochicos como adicción y baixa autoastima, y conteniu que cualques usuarios troban que arreparar, incluindo noticias falsas, teorías de conspiración y infraccions de dreitos d'autor. Tamién s'ha acusau a Facebook d'aduyar a espardir información falsa y noticias falsas.

## Desarrollo

## En a cultura popular
* A cinta The Social Network de 2010 dirichida por David Fincher ye basada en o libro *The Accidental Billionaires* (Ben Mezrich, 2009) y narra os comienzos de Facebook.
Instagram

**Instagram** ye un ret social especializau en compartir imáchens y videos y estió desarrollada por Kevin Systrom y Mike Krieger en 2010. L'aplicación permite a os usuarios prener fotografías, aplicar filtros y bastidas si se deseya y, finalment, amostrar-las a las suyas amistaz u seguidors, ya sía en a mesma plataforma u cuantos rez socials, incluindo Facebook, Twitter, Quadrangular, Tumblr, Flickr y Posterous.

O 9 d'abril de 2012 Facebook adquirió Instagram por 1000 millons de dolars.

## Instagramers
Os *Instagramers* son una mena de influencers os que treballan a partir d'o ret social d'Instagram. O suyo treballo tracta sencillament de penchar fotos y videos en ista plataforma pa que as suyas fans, ye decir, as personas u usuarios que siguen a ista influencia a traviés d'iste ret, tiengan constancia d'istos posts.

En mayo de 2020, a persona mas seguida ye o futbolista Cristiano Ronaldo con mas de 222 millons de seguidors, y a muller mas seguida ye a cantaire Ariana Grande con mas de 187 millons de seguidors.

I hai cuantos instagramers en Aragón:
* Teresa Sanz, con 130.000 seguidors.
*Lucas Lorén "La Lucre",  200.000 seguidors.
*Alex Puértolas,300.000 seguidors.
*Rebeca Labara,280.000 seguidors.

## Referencias
WhatsApp

**WhatsApp** ye un programa de mensachería instantania pa telefonos intelichents, propiedat de Facebook. Antiparte de mensaches, ista aplicación permite tamién ninviar y recibir fichers con imáchens, vidios, ubicación y contactos, asinas como mensaches en grupos de dica 256 personas y listas de distribución.

## Historia
WhatsApp estió fundada en 2003 por Brian Acton y Jan Koum, extreballadors de Yahoo!.

En febrero de 2014 estió mercau por Facebook por 16 000 millons de dolars.

En primerías de 2020 yera o client de mensachería instantania mobil con mas usuarios en toz, mas d'2.000 millons, seguiu por ,Viber, Line y Telegram.

## Referencias
Tuca Rechanzars

A **tuca Rechanzars** (en castellano *Tuca Rechanzás*) ye una montanya pirenenca de 2.665 metros d'altaria.

Se troba administrativament en o municipio de Sant Chuan de Plan, adintro d'as mugas d'o Parque Natural de Posets-Maladeta.

## Vinclos externos
*  En "Mendikat"
ZX Spectrum

**ZX Spectrum** estió un ordinador domestico creyau por Sir Clive Sinclair basau en o procesador Z80 de Zilog, con una memoria ROM de 16 KB y una memoria d'acceso aleatorio (RAM) de 16 u 48 KiB, teclau de goma y interprete de BASIC incorporau. Estió una evolución d'o ZX81 a o que s'incorporaba color y mayor capacidat d'almagazenamiento.

Amaneixió en o mercau d'os ordinador domesticos en 1982 en o Reino Uniu por parti de Sinclair Research Ltd. Conoixiu como que *Speccy* por os suyos fans, o ZX Spectrum representó o primer ordinador domestico que tenió una important acullida en Europa, muit pareixiu a o que succedió con o Commodore 64 (u C64) en Estaus Unius; o C64 estió o maximo competidor d'o ZX Spectrum en o mercau europeu.

## Modelos
### Fabricaus por Sinclair Research
*ZX Spectrum 16 KiB. 
*ZX Spectrum 48 KiB. 
*ZX Spectrum +.
*ZX Spectrum 128. 
### Fabricaus por Amstrad
*ZX Spectrum +2.
*ZX Spectrum +2A/+2B.
*ZX Spectrum +3.

## Software
A familia Spectrum tien una biblioteca de software muit gran, de mas de 23.000 titols que encara ye creixendo. Mientres que a mayoría d'istos son chuegos, a biblioteca ye muit diversa, incluindo implementacions de lenguaches de programación, bases de datos (por eixemplo, VU-File), procesadors de texto (p. eix., Tasword II), fuellas de calculo (p. eix., VU-Calc), ferramientas de dibuixo y pintura (p. eix., OCP Art Studio),  y mesmo en modelau 3D ( p. eix., VU-3D) y software d'arqueolochía entre muitos atros tipos.

As limitacions d'hardware d'o Spectrum imposaban un livel especial de creyatividat a os disenyadors de videochuegos, os cuals son muit creativos y chugables mesmo pa os estandars de hue. O gran exito d'os primers modelos de Spectrum como que una plataforma de chuegos plegó manimenos a suya falta de puertos integraus de ceprén de control, cheneración de son primitiva y suporte de color que s'ha optimizau pa la visualización de texto.

## Referencias

## Se veiga tamién
* Retroinformatica.

## Vinclos externos
*  Word of Spectrum
Commodore 64

**Commodore 64**, tamién conoixiu como que **C64** u **CBM 64**, ye un ordinador domestico de 8 bits introduciu en chinero de 1982 por Commodore International. Iste ordinador ha estau incluiu en o rechistro de Récords Guinness como o modelo d'ordinador individual mas vendiu de toz os tiempos, con estimacions independients que ubican o numero vendiu entre 10 y 17 millons d'unidatz. A producción en volumen prencipió en primerías de 1982, comercializando-se en agosto por US $ 595 (equivalent a $ 1,576 en 2019). Precediu por o Commodore VIC-20 y o Commodore PET, o C64 prenió o suyo nombre d'os suyos 64 kilobytes (65.536 bytes) de memoria RAM. Con suporte pa sprites multicolors y un chip personalizau pa la cheneración de formas d'onda, o C64 podría creyar imáchens y audio superiors en comparanza con os sistemas sin dito hardware personalizau.

Se creyoron aproximadament 10,000 titols de software comercial pa o Commodore 64, incluidas ferramientas de desarrollo, aplicacions de productividat d'usina y videochuegos. A lo C64 tamién se le atribuye a popularización d'a demoscene y cualques aficionaus a la informatica encara lo usan hue lo día.

## Referencias

## Se veiga tamién
* Retroinformatica.
EBay

**eBay** ye un puesto destinau a la releo y comercio electronico de productos a traviés d'Internet. Ye un d'os pioners en ista mena de transaccions, habendo estau fundau en l'anyo 1995 por Pierre Omidyar en San José, California (Estaus Unius). Dende 2002 dica 2015, eBay yera propietario de PayPal.

## Desarrollo

## Referencias
YouTube

***YouTube*** ye una pachina web en a cual os usuarios pueden penchar y compartir videos. Estió creyau por tres antigos treballadors de *[[PayPal]]* en febrero de 2005, Chad Hurley, Steve Chen y Jawed Karim. Fue adquiriu por *[[Google Inc.]]* en octubre de 2006 a cambio de 1.650 millons de dólars y agora opera como una d'as suyas filials. Agora *YouTube* ye muit visto en toz os puestos y cada minuto se penchan 300 horas de video en *YouTube*. O primer video se penchó lo 23 d'abril de 2005, un video clamau *Me at the Zoo* a on s'amuestra a lo cofundador Jawed Karim en o Zoolochico de San Diego en California.

Una persona que comparte videos en o ret social *YouTube* y interacciona con os suyos subscriptors ye clamada "youtuber".

## Vinclos externos

## Referencias
PayPal

**PayPal Holdings, Inc.** y popularment conoixida como **PayPal** ye una empresa estausunidense fundada en 1998 en Palo Alto, en Estaus Unius. Perteneixe a o sector d'o comercio electronico por Internet que permite a transferencia de diners entre usuarios que tiengan correu electronico, una alternativa a o tradicional metodo en paper como que os cheques u chiros postals. PayPal tamién procesa peticions de pago de comercio electronico y atros servicios webs, por os quals cobra un porzentache. A mayor parti d'a suya clientalla proviene d'o puesto de releos en linia eBay. A suya seu prencipal ye en San José (California), Estaus Unius, tot y que o suyo centro d'operacions ye en Omaha (Nebraska) y o centro d'operacions pa Europa ye en Dublín, (Irlanda).

## Historia
Estió fundada inicialment baixo o nombre de *Confinity* en 1998 por Max Levchin, Peter Thiel, y Luke Nosek.
En marzo de 2000, Confinity se fusionó con *X.com*, una companyía de banca en linia fundada por Elon Musk, y estió renombrada como PayPal. En 2002 estió mercada por eBay.

## Referencias

## Vinclos externos

* Sitio web oficial
IPhone

**iPhone** ye una linia de telefonos intelichents disenyaus y comercializaus por Apple que emplegan o sistema operativo d'Apple iOS. A primera cheneración d'iPhone estió lanzada o 29 de chunio de 2007.

A interficie d'usuario se basa en pantalla multitáctil d'o dispositivo, que incluye un teclau virtual. L'iPhone conta con Wi-Fi y conectividat a os rez 2G, 3G, 4G y LTE. Un iPhone puede gravar videos (encara que ista no estió una caracteristica estandar dica a plegada d'o modelo iPhone 3GS), fer fotos, escuitar musica, ninviar y recibir correu electronico, navegar por Internet, ninviar mensaches de texto y recibir mensaches de voz u video. Atras funcions son: videochuegos, navegación GPS, rez socials, etc. A App Store ofreix mas de 775.000 aplicacions d'Apple ( clamadas "apps") y de tercers.

## Modelos
Tuqueta de la Paúl

A **tuqueta de la Paúl** u **agulla Occidental de la Paúl** ye un mont de 2.698 m d'altaria que se troba situau en a provincia de Uesca (Aragón).

Administrativament fa parti d'o municipio de Benás y d'o Parque Natural de Posets-Maladeta.

## Toponimia
Un paúl (d'o latín *PALUDEM*) ye una zona con suelo humido y vechetación higrofila.

## Referencias

## Vinclos externos
*  En "Mendikat".
Punta de la Pleta Vella

A **punta de la Pleta Vella** ye una montanya de 2.591 m d'altaria situada en a muga entre os municipios de Montanui y Castilló de Sos (Aragón).

## Vinclos externos
*  En "Mendikat".
Escala (desambigación)

**Escala** puet fer referencia a:

* Una **[[escala]]**, elemento que sirve pa puyar una distancia vertical y horizontal.
* Una **[[escala (proporción)]]**, proporción entre as dimensions reals d'un obchecto y a suya representación en un mapa, una maqueta, un plano.
* Una **[[escala musical]]**, succesión de notas ordenadas por altarias en l'ambito d'una octava.
* En **toponimia**:
** **[[L'Escala]]**, municipio de l'Alto Empordán.
** **[[Escalar (Altos Pireneus)|Escala]]**, municipio francés d'o departamento d'os Altos Pireneus.
Pescatería

Una **pescatería** ye un comercio que s'adedica a vender peix y marisco. Por un regular no se i gosan vender as granotas, os reptils, os caragols y atros animals. Se podrían trobar manimenos en belún d'istos comercios, encara que de manera chenerica, a *pescatería* ye o nombre que designa o puesto de venda d'as especies marinas a excepción d'os mamiferos marins. A persona que treballa en una pescatería se diz **[[pescatero]]** u **pescatera**.

O patrón d'os pescataires y pescaters ye l'Apostol Pero, a suya fiesta se celebra o 29 de chunio. 
D'a mesma manera, en bels puestos, o 30 de noviembre se celebra a fiesta d'Andreu apostol, como patrocinador d'os pescataires y pescaters.

## Historia
 
En Alemanya a preba mas antiga conoixida d'a existencia de pescataires y pescaters organizaus, ye o gremio de pescaters d'a ciudat de Worms que data de l'anyo 1106. Ta par d'alavez, se presentó a o consello d'a ciudat con 23 comerciants de peix que se constituyioron en gremio pa a venda exclusiva de peix y productos d'a mar. 
En o sieglo XV apareixió a dinastía Loitz (orichinaria de Greifswald y conoixida como os "Fugger d'o norte"). Os Loitz furnioron a un poderoso imperio comercial de venda de peix (y tamién de sal, necesaria pa conservar-lo), con base en a ciudat de Szczecin. Hue en dia a "casa Loitz" de Szczecin ye a escuela d'artes d'a ciudat.

## Se veiga tamién
* Carnecería

## Referencias
Pescatero

:*Iste articlo tracta sobre l'oficio de pescatero. Pa l'au chancuda que se diz «pescatera», se veiga [[Ardea cinerea]].*

Un **pescatero** (u una **pescatera** si ye muller) ye un comerciant adidicau a la venda de productos d'a mar y d'augua dolza. O suyo treballo comprene a venda, a conservación y a comercialización de peixes, de crustacios, etc destinaus a o consumo humán. Se furne a traviés de grans plataformas lochisticas alimentarias (como Mercazaragoza), de lonchas de peix u dreitament d'os pescataires.

## Pescateros famosos
* Dolly Pentreath, zaguer parlador nativo de cornico.
* Bartolomeo Vanzetti, anarquista italiano executau en 1927 en un controvertiu proceso en os Estaus Unius.

## Referencias

## Se veiga tamién
* Pescatería
Carnecería

Una **carnecería** u **carnicería** ye un establimiento a on se comercializan diferents tipos de carnes crudas adedicadas a o consumo humán. Por un regular en a carnecería se fan as fainas de procesamiento finals tals como esbrusar y capolar as carnes. O equipamiento minimo d'una carnecería consta d'un refricherador industrial, un soporte pa esbrusar, un conchunto de cutiellos y un tablero refricherau.

## Historia

Dende a epoca romana l'oficio de carnicer ye reglamentau, diversificau y a vegadas dotau de bels privilechios. En a Edat Meya europea yera un cargo hereditario. En 1096 se creyó o primer establimiento de venda de carne en París (actual *Plau du Châtelet*) d'ista forma s'encetó a casta d'a *Gran-Boucherie* en mans d'unas familias determinadas que fuoron poco a poco fendo-se mas ricas (yeran nomás bellas 20 familias alto u baixo).

Os estatutos de 1589 en Francia obligoron a os carnicers a comercializar a carne chusto en l'inte en que se pesaba en una balanza, y no a uello como se veniba fendo dende antis mas.

Hue lo día as carnecerías venden carnes frescas en a suya mayor parti, pero poco a poco s'ubren paso atros productos que i se meten a la venda como os embutius.

## Tipos de carnecerías
* Charcutería - Especializada en a comercialización d'embutius. Antimás se puet parlar de salsichería si a venda ye exclusiva de salsichas.
* Chichorrería u tienda de menuceles - Se denomina asinas a o establimiento a on se venden as visceras d'animals.
* Pollería - Se distribuyen carnes d'au: pollo, gallina, etc.

Seguntes a lechislación vichent en o Estau Espanyol, se parla de: 
* *Carnecerías*: aquellos establimientos adedicaus a la manipoliación, preparación y presentación y, si cal, almagacenache de carnes y menuceles frescos (refricheraus u conchelaus), asinas como, pero sin elaboración propia, de preparaus de carne, productos carnicos y atros productos d'orichen animal.
* *Carnecerías-salsicherías*: o mesmo que l'anterior pero con obrador d'elaboración de preparaus de carne (frescos, crudos-adobaus, etc.) y embutius de sangre entre os que se consideran as botifarras y morciellas.
* *Carnecerías-charcuterías*: o mesmo que l'anterior pero a on tamién se pueden elaborar platos cocinaus carnicos.

## Se veiga tamién
* Pescatería

## Referencias
Tuca d'el Dalliú

A **tuca d'el Dalliú** u **pico d'Estós** ye un mont de 2.531 m d'altaria situada en o municipio de Benás.

Se troba en o Parque Natural de Posets-Maladeta, entre as vals d'Estós y Lliterola.

## Referencias

## Vinclos externos
*  En "Mendikat".
Tucón Redondo

O **tucón Redondo** ye una tuca d'os Pireneus de 2.642 metros que se troba en a comarca de Ribagorza..

Administrativament fa parti d'o municipio de Saúnc y d'o Parque Natural de Posets-Maladeta.

## Vinclos externos
* En Mendikat.net
Pico d'el Mich d'el Vedat

O **pico d'el Mich d'el Vedat** (en catalán *Pic del Mig del Vedat*) ye una montanya pirenenca que se troba situada en o municipio de Montanui. Tien una altaria de 2.322 m.

## Vinclos externos
* En Mendikat
Puntal de Chía

O **puntal de Chía** ye una montanya pirenenca que se troba situada en a muga entre os municipios de Chía y Seira, en a sierra de Chía. Tien una altaria de 2.513 m.

## Vinclos externos
*  En Mendikat
Royo cardenal

O **royo cardenal** ye una color roya viva que recibe o suyo nombre por estar a color d'a muceta d'os cardenals catolicos. Significa a sangre redamada por os mártirs, y éls, os cardenals, han d'estar disposaus a derramar-la por a Ilesia.

A suya tonalidat en o sistema cromatico internacional Pantone ye o Pantone 200.
Majo Sánchez Alayeto

**María José Sánchez Alayeto**, naixida lo 20 de chunio de 1984 de Zaragoza (Comarca Central, Aragón), mas conoixida como **Majo Sánchez Alayeto**, ye una chugadora aragonesa de padel. En l'actualidat compite, chunto con su chermana melguiza Mapi Sánchez Alayeto, en o *[[World Padel Tour]]* (WPT).

## Vinclos externos
*  Pachina web oficial d'as chirmanas Sánchez Alayeto.
Carnicero

Un **carnicero** u **carnicer** (u una **carnicera** si ye muller) ye una persona que tien como oficio sacrificar (no toz os carnicers lo fan) y vender a carne de bestiar. Ya en todas as ciudaz d'a Baixa Edat meya viviban cuantos carnicers.

O carnicero treballa por un regular en os establimientos ditos carnecerías. As carnecerías pueden estar establimientos individuals, pueden estar integradas en un mercau o simplament constituyir una sección en un supermercau u hipermercau.

A primera actividat que realiza o carnicero ye a selección d'a pieza a vender mirando que tienga o millor aspecto posible y que pueda aproveitar-la a o maximo. Una d'as prencipals fainas d'o suyo oficio consiste en o preparo d'a carne en os pesos, formas y cantidaz en que va a estar mesa a la venda u en que le siga demandada por o comprador. Pa ello, esgosa a pieza, retalla as partis malas y talla a carne en chullas con o cutiello seguntes a cantidat requiesta por o client; capola a carne con a capoladora pa vender-la a o peso u pa fabricar con ella mondonguillas u hamburguesas; talla o pernil y atros embutius en chullas con a talladora electrica u desepara as costiellas d'a costellada con a estral de carnicer.

O carnicero tamién aconsella a o client sobre a carne que s'adapta mas a las suyas necesidaz u presupuesto. Antimás pesa y embolica o producto u envasa a o vueito as piezas si asinas lo demanda o comprador.

## Referencias
Cambrero

Un **cambrero** (u **cambrera** si ye muller) ye a persona que tien como oficio atender a os clients d'un establimiento proporcionando alimentos, bebidas, asistencia mientres a estada, proporcionando a cuenta (en establimientos de mayor categoría, a cuenta y o cobro los fa o *[[maître]]*) cobrando l'importe y tornando os cambios. Un cambrero se fa cargo d'un rango de cuantas mesas en establimientos grans u todas as mesas si ye un puesto chicot.

## Indumentaria
A indumentaria puet variar prou seguntes o puesto u empresa y en bels países l'uniforme usual gosa estar una cosa asinas como: 
* Camisa blanca de manga larga.
* Paixarica u corvatín.
* Pantalón de pinza negro.
* Calcetas negras.
* Zapatos negros (de vestir).
* Poliu, afaitau, pelo ordenau, unglas curtas y mans limpias.
* Cal levar placa identificativa.
* No ha de levar cadenas, monyiqueras ni reloches.

## Referencias

## Se veiga tamién
* Camarlengo
Cocinero

Un **cocinero** (u **cocinera** si ye muller) ye una persona que cocina por oficio y profesión. Seguntes os suyos conoiximientos y funcions s'estableixe a siguient cherarquía, de menor a mayor responsabilidat: aduyant de cocina, cocinero, *sous chef* (asiste a o chef), chef (con diferents livels, de menor a mayor: executivo, carnicero, zucrero...). U tamién: aduyant de cocina, cocinero, segundo chefe de cocina (podendo estar encargau d'una u cuantas partidas), chefe de cocina.

Se denomina *chef* a tot aquel que antimás d'aprender l'oficio, tien estudios culinarios. Iste no nomás cocina, tamién prene platos d'a cocina tradicional (mundial) y partindo d'éls creya nuevos platos convertindo-los en arte. Tamién bi ha la denominación de *chef steward* que ye o responsable d'a limpieza y mantenimiento d'a cocina y equipos. En un restaurant u hotel chef se fa servir pa designar a o chefe (en francés *chef*) d'a cocina. O chef tien a o suyo cargo a una serie de personas que desembolican fainas y aduyan en a elaboración d'os platos, pero que no son totalment responsables d'o sabor final d'istos. O *sous chef* ye o segundo a cargo adintro d'a cocina. Iste ye baixo o mando d'o chef.

## Cociners aragoneses famosos
* Juan de Altamiras (...-1770)
* Teodoro Bardají (1882-1958)
* Lorenzo Acín Boned (1950-2002)

## Se veiga tamién
* Alimentación
* Dietetica
* Dieta

## Referencias

## Vinclos externos

*  Cocinero.com.ar
*  Noticias sobre cociners
Christian Drosten

**Christian Heinrich Maria Drosten**, naixito de Lingen (Alemanya) l'anyada 1972, ye un virologo alemán. De 2007 a 2017 estió profesor en a Universidat de Bonn. Dende 2017 ha estau president y director de l'hespital Charité en Berlín. Una d'as suyas prencipals arias d'investigación son os virus emerchents. Drosten se fació conoixiu por o publico en cheneral a resultas d'a pandemia de COVID-19, mesmo a traviés d'o podcast de NDR *Coronavirus Update*. Ye un d'os cientificos mas frecuentment mencionaus en los informes d'a pandemia en Alemanya.

## Referencias
Katia Krafft

**Katia Krafft**, naixita de Soultz-Haut-Rhin (Francia) lo 17 d'abril de 1942, yera una vulcanologa que yera conoixita por estar pionera en filmar, fotografiar y gravar volcans, a ormino plegando a piez d'os fluxos de lava. S'enamoró d'os volcans cuan veyió fotos d'éls y reendrezó o suyo intrés por a educación en cheolochía. Emplegando o suyo amor por os volcans y a fotografía, Krafft establió una carrera como que vulcanologa. As suyas imáchens y datos d'amán han estau valurosos pa o estudio de volcans activos.

Katia Krafft murió de conchunta con o suyo marito Maurice Krafft entre una erupción en o volcán Mont Unzen, en Chapón, lo 3 de chunio de 1991.

## Referencias
Freeman Dyson

**Freeman John Dyson**, naixito de Crowthorne (Reino Uniu) lo 15 d'aviento de 1923, yera una fisico y matematico conoixiu por o suyo treballo en electrodinamica cuantica, fisica d'estato solido, astronomía y incheniería nuclear. Estió profesor emerito en l'Instituto d'Estudios Abanzaus de Princeton y miembro d'a Chunta de Patrocinadors d'o Boletín d'os Cientificos Atomicos.

Dyson orichinó cuantos conceptos que levan o suyo nombre, como que a transformación de Dyson (en anglés *Dyson's transform*), una tecnica fundamental en a teoría de numeros aditivos, que desembolicó como parti d'a suya preba d'o teorema de Mann; l'arbol Dyson, una hipotetica planta cheneticament modificada capaz de creixer en una cometa; a serie Dyson, una serie perturbativa an cada termin ye representau por diagramas de Feynman; a esfera de Dyson, un experimento mental que intenta explicar cómo una civilización espacial aconseguiría os suyos requerimientos d'enerchía con una hipotetica megaestructura que abarca por completo una estrela y captura un gran porcentache d'a suya producción d'enerchía; y a intelichencia eterna de Dyson, un meyo por o cual una sociedat immortal de sers intelichents en un universo ubierto podría escapar d'a perspectiva d'a muerte por calor d'o universo en extender o tiempo subchectivo a l'infinito mientres gasta solament una cantidat finita d'enerchía.

Dyson no estió d'alcuerdo con a posición cientifica d'o establimiento que o dioxido de carbonio (CO2) ye un impulsor material d'os augmentos d'a temperatura planetaria. Él creyeba que beluns d'os efectos de l'augmento d'os livels de CO2 son favorables y os cientificos d'o clima no los tienen en cuenta, como que l'augmento d'o rendimiento agricola y amás que os beneficios positivos d'o CO2 prebablement superen a os efectos negativos. S'amostró esceptico sobre os modelos de simulación utilizaus pa predecir o calentamiento global, argumentando que os esfuerzos politicos pa reducir las causas d'o calentamiento global distrayen d'atros problemas globals que habrían de tener prioridat. Tamién sinyó a Declaración Mundial d'o Clima tetulada "No i hai emerchencia climatica".

## Obras
### Books
* *Symmetry Groups in Nuclear and Particle Physics*, 1966 
* *Interstellar Transport*, Physics Today 1968
* *Disturbing the Universe*, 1979, ISBN|978-0-465-01677-8. 
* *Weapons and Hope*, 1984 
* *Origins of Life*, 1985. Second edition, 1999. 
* *[[Infinite in All Directions]]*, 1988, ISBN|0-14-014482-X. 
* *[[From Eros to Gaia]]*, 1992. 
* *Selected Papers of Freeman Dyson*, American Mathematical Society, 1996.
* *Imagined Worlds*, Harvard University Press 1997, ISBN|978-0-674-53908-2. 
* *[[The Sun, the Genome and the Internet]]*, 1999. 
* *L'importanza di essere imprevedibile*, Di Renzo Editore, 2003
* *[[The Scientist as Rebel]]*, 2006. 
* *Advanced Quantum Mechanics*, World Scientific, 2007, ISBN|978-981-270-661-4. 
* *A Many-Colored Glass: Reflections on the Place of Life in the Universe*, University of Virginia Press, 2007. 
* *Birds and Frogs: Selected Papers*, 1990–2014, World Scientific Publishing Company, 2015

## Referencias
Karl Valentin

**Karl Valentin**, naixito de Múnich (Alemanya) lo 4 de chunio de 1882, ye una comeyant que tenió un influxo significatiu en a cultura alemana d'a Republica de Weimar. Valentin protagonizó muitas cintas mudas en o decenio de 1920, y a vegadas estió clamau *Charlie Chaplin d'Alemanya*. O suyo treballo tien una influencia esencial en artistas como que Bertolt Brecht, Samuel Beckett, Loriot y Helge Schneider.

## Obra

### Curtometraches
* 1912 u 1913 : *[[Karl Valentins Hochzeit]]* 
* 1912 : *[[Die lustigen Vagabunden]]*
* 1913 u 1914 : *[[Der neue Schreibtisch]]*
* 1921 : *[[Die Schönheitskonkurrenz oder: Das Urteil des Paris]]*
* 1921 : *[[Der entflohene Hauptdarsteller]]*
* 1922 : *[[Mysterien eines Frisiersalons]]* 
* 1923 : *[[Auf dem Oktoberfest]]*
* 1929 : *[[Der Feuerwehrtrompeter]]* 
* 1932 : *[[Im Photoatelier]]*
* 1933 : *[[Orchesterprobe]]*
* 1934 : *[[Der Zithervirtuose]]*
* 1934 : *[[Es knallt]]*
* 1934 : *[[Der verhexte Scheinwerfer]]* 
* 1934 : *[[Im Schallplattenladen]]* 
* 1934 : *[[Der Theaterbesuch]]* 
* 1934 : *[[So ein Theater!]]* 
* 1934 : *[[Der Firmling]]*
* 1936 : *[[Musik zu zweien]]*
* 1936 : *[[Die Erbschaft]]* 
* 1936 : *[[Strassenmusik]]*
* 1936 : *[[Ein verhängnisvolles Geigensolo]]* 
* 1936 : *[[Die karierte Weste]]*
* 1936 : *[[Beim Rechtsanwalt]]*
* 1936 : *[[Beim Nervenarzt]]* 
* 1936 : *[[Der Bittsteller]]* 
* 1937 : *[[Ewig Dein]]*
* 1937 u 1938 : *[[Selbst Valentin macht mit]]* 
* 1937 u 1938 : *[[Nur nicht drängeln]]*  
* 1938 : *[[München (película de 1938)|München]]*
* 1938 : *[[Der Antennendraht]]* 
* 1941 : *[[In der Apotheke]]*

### Largometraches
* 1920 : *[[Der Kinematograph]]*
* 1929 : *[[Der Sonderling]]*
* 1932 : *[[Die verkaufte Braut]]*
* 1935 : *[[Kirschen in Nachbars Garten]]*
* 1936 : *[[Donner, Blitz und Sonnenschein]]*

### Radio
* *Buchbinder Wanninger*
* *Radfahrer und Verkehrsschutzmann*
* *Der Trompeter von Säckingen*
* *Die Brille*
* *Das Aquarium*
* *Der Ententraum*
* *Der Hutladen*
* *Der Schäfflertanz*
* *Der verlorene Brillantring*
* *Die gestrige Zeitung*
* *Der Notenwart*
* *Der neue Buchhalter*
* *Das Brilliantfeuerwerk*
* *Semmelnknödeln*
* *Der Spritzbrunnenaufdreher*

### Cancions
* *Die alten Rittersleut*
* *Das Lied vom Sonntag*

## Referencias
Viktualienmarkt

Lo **Viktualienmarkt** ye un mercau de birollas que se troba en o centro de Múnich (Alemanya) dende 1807. Tien una superficie de 22.000 m² en a cual 140 vendedors ofreixen flors, fruitas exoticas, caza, carne d'aus, especias, formache, peix, sucos y atros productos. Os puestos d'o Viktualienmarkt ubren de luns a sabado. O mercato evolucionó dende o suyo orichen labrador dica l'actual mercau de delicatessen que recibe a visita d'os turistas amás d'a d'os mesmos habitants d'a ciudat.

I hai en o mercau seis fuents dedicadas a personaches de Múnich: Elise Aulinger, Ida Schumacher, Karl Valentin, Liesl Karlstadt, Roider Jackl y Weiß Ferdl.
Naya Rivera

**Naya Marie Rivera** conoixita artisticament como **Naya Rivera** y naixita de Santa Clarita, California o 12 de chinero de 1987 ye una actriz y cantaire estausunidense conoixita por a suya interpretación de Santana Lopez en a serie de televisión *[[Glee (serie de televisión)|Glee]]* por a que aconsiguió quantes premios entre os que cal destacar un Premio d'o Sindicato d'Actors

O 8 de chulio de 2020 desapareixió en o laco Piru y nomás se trobó o suyo fillo durmiendo solenco en una barca con un chaleco ta adultos a o suyo costau. Diyas dimpués se trobó o suyo cuerpo flotando en as auguas d'o laco.

## Referencias

## Vinclos externos

*  Naya Rivera en IMDb.
Laco Piru

O **laco Piru** ye un entibo artificial creato por a construcción en l'anyo 1955 de l'entibadera de Santa Felicia en o rio Piru Creek, situato en o Bosque Nacional Los Padres y las montanyas Topatopa en o condau de Ventura, California.

Os peixes capturaus en iste laco pueden tener un indice alto d'archent viu, por o que bi ha un aviso de alimentación segura d'a Oficina d'Evaluación de Peligros ta la Salut Ambiental de California (OEHHA) que tien en cuenta os livels de mercurio u PCB que troban en os peixes capturaus en o laco. Entre a suya fauna cal destacar o *[[Dreissena rostriformis|musclo Quagga]]* especie invasora presente en o laco dende 2013 y que no se sape como eliminar.

Ye un laco a on bi ha un aria recreativa con puestos ta acampar, paseyar, pescar, nadar y fer picnic, tamién se puet logar barcas. En l'anyo 2020 se face famoso por a desaparixión por uns diyas en as suyas auguas d'a popular actriz Naya Rivera, dica que se trobó o suyo cuerpo o 13 de chulio de 2010.
Markeisha Gatling

**Markeisha Gatling**, naixida lo 14 de chulio de 1992 de Raleigh (Carolina d'o Norte, Estaus Unius) ye una chugadora profesional de basketbol estausunidense. Tien una altaria d'1,96 metros. En l'actualidat chuga en o *[[Basket Zaragoza]]*, d'a Liga Femenina.

## Trachectoria esportiva

## Vinclos externos
*  Ficha d'a chugadora en basketball-reference.com. 
*  Ficha d'a chugadora en a NBADraft.net. 
*  Ficha d'a chugadora en eurobasket.com.
Cambión

Un **cambión** u **cambrión** (d'o francés *camion*) ye un vehíclo motorizau disenyau pa o transporte de productos y mercaderías. A diferencia d'os autos, que gosan tener una construcción monocasco, muitos cambions se construyen sobre una estructura resistent dita chasís (bastida). A mayor parti d'a estructura ye integrada por un chasis portant, por un regular un marco estructural, una gabina y una estructura (u caixa) pa transportar a carga.

O vocablo **cambión** puet referir-se a dos vehíclos diferents: cambions richidos y cambions articulaus.
# En os «cambions richidos» no se puet deseparar a caixa d'a gabina (a on se sitúa a cabeza tractora); pueden tener dos u tres eixes. Son disenyaus pa o transporte de carga relativament liviana y distancias curtas u meyas; cheneralment, se fan servir pa o transporte de cargas menors, carga crebadiza... Son cambions richidos os cambions de reparto de muebles, articlos d'a casa, comestibles, aria d'a salut, vestuario, mudanzas, pompers, emerchencias, etc.
# Os «cambions articulaus» se composan de tractocambión y remolque u, mas a sobén, semirremolque; s'emplegan pa largas distancias y carga pesada, tanto de liquidos como material ixuto u a granel, como os cambions de transporte de combustible, cambions de fusta, cambions pa o transporte de contenedors y caixas mobils.

Bi ha cuantas clasificacions de cambions: por o suyo peso, por o suyo volumen u capacidat de carga y por a función que fan. Bi ha cambions de tot tipo y de cuantas grandarias: chicotas (ordinarias), meyanas (cambions pa circular por tierra de 200 toneladas emplegaus en menería) y extragrans («trens de carretera»).

Os cambions s'han iu especializando y adoptando una serie de caracteristicas propias d'o treballo a o que son destinaus. Han evolucionau dende una simpla caixa —ubierta u zarrada—, dica formas mas complexas con disenyo y equipamientos especificos adecuaus a la materia que transportan: periglosa, liquida, refricherada, en chiro contino, con gruba, etcetra.

## Referencias
Alfonso Carlos de Andrés

**Alfonso Carlos de Andrés** naixiu de Noviellas, Campo de Borcha, o 16 de mayo de 1938 y muerto en Madrit o 5 de chulio de 2009, estió un atleta aragonés especializau en tiradas. Participó en os Chuegos Olimpicos de Roma 1960, estando o segundo atleta aragonés en estar olimpico y plegó a estar 39 vegatas internacional con o equipo nacional espanyol. Estió campión d'Espanya de tirada de chavelina 8 vegadas dende 1960 dica 1967 consecutivament y tamién tenió o récord d'Espanya de tirada de chavelina en 1960 y entre 1961 y 1968, a mas d'o récord d'Aragón de tirada de chavelina con o modelo de chavelina antigo (d'antis de 1986) que teneba o centro de gravedat mas retrasau.

Yera un atleta con una gran capacidat natural ta fer tiradas de cualsiquier preba, tenió records d'Aragón en peso, disco y chavelina. Prencipió fendo tiradas de peso y disco en o Deportivo San Fernando, o suyo solo equipo d'a suya vita, chunto a Rafael Sánchez Iglesias qui en primeras estió o suyo descubridor y entrenador. Empecipió a tirar chavelina de casualidat, un día en una competición per equipos s'amenesteba belún que tirase javalina porque o suyo equipo tenió a necesidat de puntuar en ixa preba. En a suya primera tirada d'a suya vita fizo o record d'Aragón absoluto cuan encara yera junior, principiando una exitosa vita esportiva dominando a preba en Espanya mientres os anyos 1960. En 1957 y con nomás 19 anyos, le concedioron una beca en a Residencia Blume de Madrid, que se deciba alavez Residencia Moscardó. Allí entrenó con José Luis Torres, un d'os pioners d'as prebas de tirada d'Espanya.

Entre as suyas competicións internacionals cal destacar a suya participación en os Chuegos Olimpicos de Roma 1960, dos medallas en o Campionato Iberoamericano, oro en Madrit 1962 y bronce en Santiago de Chile 1960, campión d'o mundo militar en La Coruña 1964 y medalla d'archent en os Chuegos d'a Mediterrania de Túniz 1967.

Su chirmano Fernando de Andrés fue olimpico con a selección espanyola de balonmán en Munich 1972.

## Referencias

## Vinclos externos
*  Biografía esportiva seguntes a RFEA.
Atari ST

**Atari ST** estió o nombre d'una serie d'ordinadors domesticos d'Atari Corporation y o sucesor d'a familia Atari de 8 bits. O modelo inicial, o 520ST, tenió un lanzamiento limitau en abril-chunyo de 1985 y estió amplament disponible en chulio.  O 520ST ye o primer ordinador personal que viene con una GUI de color, que emplegaba una versión de GEM de Digital Research lanzada en febrero de 1985.  O 1040ST, lanzada en 1986, ye o primer ordinador personal que teneba un megabyte de memoria RAM en a configuración base.

O Atari ST ye parte d'una cheneración d'ordinadors domesticos de meyaus d'o decenio de 1980 que tiene procesadors de 16 u 32 bits, 256 KB u mas de RAM y interficies graficas d'usuario controladas por una rateta.

## Modelos
* 520ST.
*1040ST.
*520STE.
*1040STE.
*Mega STE.

## Se veiga tamién
* Retroinformatica.
Benzinera

Una **benzinera** u **gasolinera** ye una estación en a cual se puet comprar carburant (benzina, fueloil, etc.) y ficar-lo en o deposito de combustible d'un vehíclo. A vegadas se i pueden comprar atras cosas u pueden tener atros servicios, como poder comprebar a presión d'os pneumaticos u escusaus pa as personas. Por motivos de seguridat ye prohibiu d'encender-ie fumarrez.

Iste tipo de comercio ye un eixemplo de competencia monopolista, ya que gosan tener siempre os mesmos clients. Tamién, encara que en teoría se pueden establir librement, en a practica gosan asociar-sen con as pocas grans empresas distribuidoras que bi ha, con contractos d'exclusividat.

Bi ha dos tipos de benzineras, as abanderadas y as independients, que encara que en principio pueden comprar a cualsiquier petrolera gosan fer-lo a las dos grans empresas multinacionals Tamoil y Saras. As benzineras abanderadas pueden ser dreitament chestionadas por as petroleras u por tercers, en iste zaguer caso puet tractar-se d'un chestor, de manera que a petrolera ye a propietaria d'a benzinera, encara que en subcontracte a chestión, u d'un atra man puet tractar-se d'un abanderau u propietario d'a benzinera, que sinya un contrato con u que se compromete a comprar combustible unicament a una sola empresa petrolera mientres dure o contrato, que puet ser de dica cinco anyos.

## Benzineras en Aragón
En a ciudat de Zaragoza destaca a estación de servicio de los Enlaces, obra de l'arquitecto José de Yarza García construyida en a decada de 1960 y declarada *Bien Catalogau d'o Patrimonio Cultural Aragonés*.. Tamién destaca en o paisache urbano a benzinera de l'avenida de Valencia, ubierta en a decada de 1940.

## Se veiga tamién
* Benzina

## Notas


## Referencias
C/2020 F3 (NEOWISE)

**C/2020 F3 (NEOWISE)** ye un cometa de periodo largo descubierto o 27 de marzo de 2020 por o telescopio espacial NEOWISE, con una magnitut aparent en o momento d'o escubrimiento de +17.2​3​ Pasó por o perihelio o 3 de chulio de 2020.​ Tien a particularidat que sigue una orbita retrograda.

## Referencias
Bluetooth

**Bluetooth** ye un estandar de tecnolochía inalambrica utilizau pa intercambiar datos entre dispositivos fixos y mobils a distancias curtas emplegando ondas de radio UHF de longaria d'onda curta en as bandas de radio industrials, cientificas y medicas, dende 2.402&nbsp;GHz a 2.480&nbsp;GHz, y construir rez d'aria personal (PAN). Orichinalment estió concebiu como que una alternativa inalambrica a os cables de datos RS-232.

Bluetooth ye administrau por o Bluetooth Special Interest Group (u SIG), que conta con mas de 35,000 companyías miembros en as arias de telecomunicacions, informatica, rez y electronica de consumo.

## Historia
O desarrollo d'a tecnolochía de radio de "vinclo curto", mas tarde clamada Bluetooth, estió encetada en 1989 por Nils Rydbeck, en Ericsson Mobile en Lund, Suecia.
O primer dispositivo Bluetooth de consumo se lanzó en 1999. Estió un auricular mobil de mans libres que obtenió o "Premio a la millor tecnolochía" en COMDEX. O primer telefono móbil Bluetooth estió o Ericsson T39 que plegó a las botigas en 2001. IBM ThinkPad A30 en octubre de 2001 estió lo primer ordinador portiable con Bluetooth integrau.

## Nombre y logo
O nombre Bluetooth ye una versión anglesa d'os escandinavos *Blåtand* u *Blåtann* (en norrén antigo *blátǫnn*), l'epiteto d'o rei d'o sieglo X Harald Dient azul (en anglés Harald *Bluetooth*) que chuntó a las tribus danesas disonants en un solament reino. A implicación ye que Bluetooth achunta os protocolos de comunicación como que o rei Harald Dient azul fazió con as diferents tribus.

O logo de Bluetooth ye a chunta d'as runas Hagall(ᚼ) y Bjarkan(ᛒ), as inicials de Harald Bluetooth.

## Menas

## Versions

## Referencias
TikTok

**TikTok** (en chinés 抖 音) ye una aplicación pa telefonos móbils de rez socials pa compartir videos y ye propiedat de ByteDance, una empresa de tecnolochía d'internet con seu en Pequín fundada en 2012 por Zhang Yiming. S'emplega principalment pa creyar videos curtos de baile. ByteDance lanzó por primera vegada *Douyin* pa o mercau de China en setiembre de 2016. Mas tarde, *TikTok* se lanzó en 2017 pa iOS y Android en a mayoría d'os mercaus difuera de China; manimenos, solament estió disponible en toz, incluiu Estaus Unius, dimpués de fusionar-se con Musical.ly o 2 d'agosto de 2018.

TikTok y Douyin son semellants entre él, pero s'executan en servidors separaus y tienen conteniu diferent pa complir con as restriccions de censura china. L'aplicación permite a os usuarios creyar videos curtos de musica y sincronización de labios de 3 a 15 segundos y videos curtos de 3 a 60 segundos.

En chulio de 2018, l'aplicación teneba mas de 500 millons d'usuarios en toz.

## Lista d'as contas con mas seguidors

## Referencias
Botellada

**Botellada** ye un termin que describe o costumbre cheneralizau en Espanya dende zaguerías d'o sieglo XX, especialment entre os chóvens, de reunir-se en grupos relativament grans y en as vías publicas pa consumir alcol prencipalment. Ta muitos d'os partecipants son un dreito y una reivindicación por o preu d'os locals d'ocio y as bebidas alcolicas que se i venden en ixos locals.

As prencipals criticas a o fenomeno provienen d'as autoridaz y prencipalment d'os residents d'as zonas afectadas. As queixas se centran en o rudio que se produz dica altas horas d'a maitinada y a bardoma chenerada dimpués d'a fiesta. Tamién i hai de cabo cuan actos de vandalismo como que trencadura de mueblario urbán y barallas.

## Referencias

## Bibliografía
*  Carlos Gómez Bahillo, Eva Ezquerro Villarroya:*El Botellón entre los jóvenes de la ciudad de Zaragoza*, Concello de Zaragoza, 2012.
Blu-Ray

**Blu-Ray** ye un formato d'almagazenamiento de datos de disco optico dichital disenyau pa reemplazar o formato de DVD, capaz d'almagazenar cuantas horas de video en alta definición (HDTV 720p y 1080p). L'aplicación prencipal de Blu-ray ye como meyo pa material de video como cintas y pa la distribución fisica de videochuegos pa PlayStation 3, PlayStation 4 y Xbox One. O nombre "Blu-ray" se refiere a o láser azul (que en realidat ye un láser vrioleta) que s'emplega pa leyer o disco, o que permite que a información s'almagazene a una densidat mayor d'a cual ye posible con o láser royo de mayor longaria d'onda utilizau pa os DVD.

O disco de plastico tiene 120 milimetros de diametro y 1,2 milimetros de gordaria, a mesma grandaria que os DVD y CD. Os discos Blu-ray convencionals contienen 25 GB por capa, estando os discos de dople capa (50 GB) o estandar d'a industria pa discos de video de larga duración. I hai tamién disponibles discos de triple capa (100 GB) y de cuadruple capa (128 GB).

## Referencias
Lhasa

**Lhasa** (en chinés: 拉萨市, pinyin: Lāsà Shì, en tibetano: ལྷ་ས་) ye una ciudat capital d'a rechión autonoma d'o Tibet. Ye la ciudat mas alta d'Asia y a cuatrena mas alta d'o mundo (dimpués de Cerro de Pasco, Potosí y La Paz).

O palacio de Potala fa parti d'o Patrimonio d'a Humanidat d'a UNESCO y ye un d'os molimentos mas importants d'o país. Ye la residencia tradicional d'o Dalai Lama d'hibierno. Tamién destaca lo palacio de Norbulingka, que ye la residencia d'estiu.

A ciudat yera a residencia tradicional d'o Dalai Lama que manimenos dende 1959, a resultas d'a ocupación china, vive refuchiau en Dharamsala, en o estau indio de Himachal Pradesh)y se considera la ciudat santa d'o budismo tibetano. Antes mas i heba gran cantidat de monesterios. A mayoría d'istos estioron destruius mientres a Revolución Cultural, pero dende alavez muitos han estau restauraus y sirven como atraccions turisticas. Entre os suyos numbrosos monesterios cal destacar os siguients:

* Jokhang, lo mas antigo d'a capital tibetana, construiu en l'anyo 642.
* Sera, fundau en 1419.
* Drepung, tamién d'o sieglo XV.

## Vinclos externos
Tenzin Gyatso

**Tenzin Gyatso** (en tibetano: བསྟན་འཛིན་རྒྱ་མཚོ། ), naixito de Taktser (Tibet, hue China) lo 6 de chulio de 1935, ye o cuatorzeno Dalai Lama.

## Biografía

Naixió en una familia de labradors, en un lugarón d'o nord-este d'o Tibet, con o nombre de *Lhamo Dondrub*. A las dos anyadas d'edat, estió reconoixiu como que a reencarnación d'a suyo predecesor, o treceno Dalai Lama. Cuan iste morió, Tenzin Gyatso asumió o liderazgo con nomás 16 anos d'edat.

En 1959, dimpués d'a fracasada sublevación tibetana contra a ocupación china d'o Tibet, Tenzin Gyatso fuyió cruciando l'Himalaya a piet, en un perigloso viache que le levó a l'exilio enta la India. Bels 80.000 tibetans le acompanyoron. S'establió en Dharamsala an se creyó un gubierno en l'exilio.

O 10 d'aviento de 1989 l'estió concediu o Premio Nobel d'a Paz.

En marzo de 2011 Tenzin Gyatso anunció que renunciaría a toz os suyos cargos politicos en o Gubierno tibetano en l'exilio, pa quedar solament como lider espiritual y relichioso.

## Referencias

## Vinclos externos

 Pachina web d'o Dalai Lama.
Tibet

**Tibet** (en tibetano: བོད་, en chinés: 西藏) ye una rechión d'o centro d'Asia que cubre gran parti d'a plana tibetana que s'extiende sobre 2.5 millons de km2. Ye a patria tradicional d'o pueblo tibetán, asinas como d'atros grupos etnicos como os  monpa, tamang, qiang, xerpa y lhoba, y actualment tamién ye habitada por un numero considerable de chins han y hui.

Tibet ye a rechión de mas altaria d'a Tierra, con una elevación promeyo de 5.000 m. O puesto mas altero en o Tibet ye o Mont Everest, a montanya mas alta d'a Tierra, que s'eleva a 8.848 m sobre o livel d'a mar.

## Historia

Os sers humans han habitau a plana d'o Tibet dende fa a lo menos 21.000 anyadas.

L'Imperio tibetano surtió en o sieglo VII con o rei Songtsen Gampo, pero con a caita de l'imperio a rechión luego se dividió en una variedat de territorios.
Posteriorment pasaría a mans mongolas y chinas.

A relichión Bön yera a dominant en ista rechión dica a plegada d'o budismo. O budismo enradicó con tanta fuerza que pasó a formar una parti important dica que en o sieglo XVII, o cinqueno Dalai Lama (Lobsang Gyatso) estió proclamau rei d'o Tíbet y fundó os palacios de Ganden y o Potala, en Lhasa. Va a esmilitarizar totalment o país y aconsiguió que l'emperador d'os manchúes guarenciase a independencia d'o Tibet.

O XIII Dalai Lama, Thubten Gyatso (1876-1933), encetó a modernización d'o Tibet, pero en primerías d'o sieglo XX, o coronel britanico Younghusband forzó o gubierno tibetano a acceptar un tractau comercial con a India que solament beneficiaba a os britanicos. En 1906, s'establió un tractau bilateral entre Reino Uniu y China por o cual l'Imperio chino adquiriba a reconoixencia d'a suya sobiranía en o Tibet a cambio d'o pago d'una gran cantidat de diners a os britanicos, que en retiroron as tropas. Reino Uniu ninvió tropas a o Tibet con la sincusa d'una creixent influencia rusa y o Dalai Lama fuyió enta Mongolia dica en 1911.
 
En 1950 China va a ocupar o Tibet.
O 10 de marzo de 1959 i habió manifestacions por as carreras de Lhasa contra a ocupación china. Se desencadenó un ixarrallón y o Dalai Lama, ta par d'alavez Tenzin Gyatso, fuyió enta la India y en Dharamsala establió un gubierno en l'exilio.

## Se veiga tamién
* Rechión autonoma d'o Tibet.
Bandera d'o Tibet

A **bandera d'o Tibet** ye una bandera que estió introducida en 1912 por o treceno Dalai Lama, qui unificó as banderas militars de cuantas provincias pa disenyar l'actual. Dende alavez s'emplegó como que pabellón militar tibetano dica 1950. Hue contina estando l'emblema de l'Administración Central Tibetana, o gubierno d'o Tibet en l'exilio con seu en Dharamsala, India. Como simbolo d'o movimiento d'independencia tibetano, ye actualment prohibiu​ en a Republica Popular de China.

## Referencias